ຫຼັງຈາກບັນລຸຂໍ້ຕົກລົງກ່ຽວກັບນໍ້າມັນ, EU ໄດ້ແນເປົ້າໝາຍໃສ່ການປ້ອງກັນປະເທດ ແລະໃຫ້ການຊ່ວຍເຫຼືອ ຢູເຄຣນ
ຂໍ້ຕົກລົງໃນການຫ້າມນໍາເຂົ້ານໍ້າມັນຈາກ ຣັດເຊຍ ແມ່ນໄຊຊະນະສໍາລັບຄວາມສາມັກຄີຂອງບັນດາສະມາຊິກສະຫະພາບຢູໂຣບ, ແຕ່ ຍັງແມ່ນໄຊຊະນະສໍາລັບຮັງກາຣີນໍາດ້ວຍ
ບັນດາຜູ້ນໍາສະຫະພາບຢູໂຣບ ຫຼື EU ມ້ວນທ້າຍກອງປະຊຸມສຸດຍອດເປັນເວລາສອງມື້ໃນມື້ວັນອັງຄານວານນີ້ ດ້ວຍການປຶກສາຫາລືກ່ຽວກັບພະລັງ ງານ, ການປ້ອງກັນປະເທດແລະຄວາມໝັ້ນຄົງທາງດ້ານອາຫານ, ປະເດັນສໍາຄັນຕ່າງໆກ່ຽວກັບສົງຄາມຢູ່ໃນຢູເຄຣນ ຫຼັງຈາກບັນລຸຂໍ້ຕົກລົງຄັ້ງສໍາຄັນໃນການຫ້າມນໍາເຂົ້ານໍ້າມັນຈາກຣັດເຊຍ ຢູໂຣບ ຍັງຈະສົ່ງເງິນໃນຈໍານວນປະມານ 10 ພັນລ້ານໂດລາທີ່ ຈໍາເປັນໃນການຊ່ວຍເຫຼືອ ໃຫ້ແກ່ຢູເຄຣນ ລິຊາ ໄບຣອັນຕ໌ (Lisa Bryant) ນັກຂ່າວ VOA ມີລາຍງານຈາກປາຣີ, ເຊິ່ງ ທິບສຸດາ ມີລາຍລະອຽດ ມາສະເໜີທ່ານ ໃນອັນດັບຕໍ່ໄປ ນະເວລານີ້ ແມ່ນຂຶ້ນຢູ່ກັບເອກອັກຄະລັດຖະທູດຂອງສະຫະພາບຢູໂຣບຫຼື EU ທີ່ຈະເປີດເຜີຍລາຍລະອຽດກ່ຽວກັບມາດຕະການລົງໂທດທາງເສດຖະກິດຫຼ້າສຸດຂອງຕົນ ໃນໄລຍະສັ້ນ, ຈະມີການຕັດການນໍາເຂົ້ານໍ້າມັນເຖິງນຶ່ງສ່ວນສາມໃນການນໍາເຂົ້ານໍ້າມັນ ຂອງຢູໂຣບ ຈາກຣັດເຊຍ, ເຊິ່ງການນຳເຂົ້າເຫຼົ່ານັ້ນ ແມ່ນຜ່ານທາງທະເລ ແລະ 90 ເປີເຊັນຂອງການນໍາເຂົ້າທັງໝົດ ແມ່ນພາຍໃນທ້າຍປີນີ້, ລຸນຫຼັງທີ່ເຢຍຣະມັນແລະໂປແລນ ຕົກລົງເຫັນດີທີ່ຈະຍຸຕິການນໍາເຂົ້າໂດຍ ຜ່ານທໍ່ສົ່ງນໍ້າມັນຂອງພວກເຂົາເຈົ້າ ຫົວໜ້າຄະນະກໍາມາທິການແຫ່ງຢູໂຣບ ທ່ານນາງເອີຊູລາ ວອນ ເດີ ເລເຢັນ (Ursula Von Der Leyen) ກ່າວວ່າ: ” ນະເວລານີ້, ໃນຂໍ້ຕົກລົງຕ່າງໆ ຍົກເວັ້ນ ຮັງກາຣີ, ສະໂລວາເກຍ ແລະສາທາ ລະນະລັດເຊັກ ແມ່ນເພິ່ງພາພະລັງງານຂອງຣັດເຊຍ ຢ່າງຫຼວງຫຼາຍ ມາດຕະ ການລົງໂທດທາງດ້ານເສດຖະກິດຫຼ້າສຸດນີ້ໄດ້ກະກຽມມາເປັນເວລາຫຼາຍອາທິດແລ້ວໂດຍຜູ້ນໍາຂອງປະເທດຮັງກາຣີ ທ່ານວິກເຕີ ອໍບານ (Victor Orban), ເຊິ່ງເປັນທີ່ຮັບຮູ້ໂດຍກວ້າງຂວາງວ່າ ເປັນພັນທະມິດທີ່ໃກ້ຊິດທີ່ສຸດຂອງປູຕິນ ໃນສະຫະພາບຢູໂຣບ ບັນດາຜູ້ນໍາຂອງສະຫະພາບຢູໂຣບກ່າວວ່າ ຂໍ້ຕົກລົງດັ່ງກ່າວນີ້ບໍ່ສາມາດເອົາຊະ ນະຕໍ່ ທ່ານອໍບານ ໄດ້ ທ່ານນາງຄາຈາ ຄາລລາສ (Kaja Kallas) ນາຍົກລັດຖະມົນຕີຂອງແອັສໂທເນຍ ກ່າວວ່າ: ເຈົ້າໜ້າທີ່ກ່າວວ່າ ປະເທດໂຄຣເອເຊຍ ຄາດວ່າຈະປ່ຽນຈາກການນໍາເຂົ້ານໍ້າມັນຂອງຣັດເຊຍ ມາເປັນຮັງກາຣີ, ແຕ່ ຈະໃຊ້ເວລາ ທັງໃນການປັບປຸງໂຮງກັ່ນນໍ້າມັນ ແລະເພີ້ມຂະໜາດການຜະລິດຂອງປະເທດໂຄຣເອເຊຍ ການລົງໂທດທາງເສດຖະກິດໃໝ່ນີ້ ຍັງໄດ້ແນເປົ້າໝາຍໃສ່ຂົງເຂດອື່ນໆນໍາອີກດ້ວຍ, ເຊິ່ງອາດຈະໄດ້ຕັດການປະສານງານຂອງທະນາຄານ Sberbank ທີ່ໃຫຍ່ທີ່ສຸດຂອງຣັດເຊຍຈາກລະບົບການຊໍາລະເງິນລະຫວ່າງປະເທດ SWIFT, ແລະມຸ້ງເປົ້າໝາຍໄປໃສ່ດ້ານສື່ສານມວນຊົນ ແລະພາກສ່ວນບຸກຄົນຂອງ ຣັດເຊຍ ຫຼາຍຂຶ້ນ ກຸ່ມປະເທດດັ່ງກ່າວນີ້ ຍັງໄດ້ສົ່ງເງິນຫຼາຍລ້ານໂດລາ ໃນການໃຫ້ຄວາມຊ່ວຍ ເຫຼືອເພີ້ມເຕີມແກ່ປະເທດຢູເຄຣນ ປະທານສະພາຢູໂຣບ ທ່ານຊາລສ໌ ມີແຊລ (Charles Michel) ກ່າວເປັນພາສາອັງກິດວ່າ: ໃນລະຫວ່າງການປຶກສາຫາລື ກ່ຽວກັບຂອບເຂດຕ່າງໆໃນມື້ວັນອັງຄານວານນີ້, ຄະນະຜູ້ນໍາຂອງສະຫະພາບຢູໂຣບ ໄດ້ມອງຫາການຂະຫຍາຍການຮ່ວມມືທາງທະຫານຂອງພວກເຂົາເຈົ້າ ກຸ່ມປະເທດຕ່າງໆເຫຼົ່ານີ້ ແມ່ນກຸ່ມທີ່ມີອໍານາດທາງເສດຖະກິດທີ່ໃຫຍ່ທີ່ສຸດໃນໂລກ, ແຕ່ດັ່ງທີ່ຫົວໜ້ານະໂຍບາຍການຕ່າງປະເທດຂອງສະຫະພາບຢູໂຣບ ທ່ານໂຈເຊັບ ບໍເຣລ (Josep Borrell) ຕັ້ງຂໍ້ສັງເກດວ່າ ການປ້ອງກັນປະເທດ ແມ່ນສິ່ງສໍາຄັນອີກອັນນຶ່ງ, ເຊິ່ງທ່ານໄດ້ກ່າວວ່າ: ເຖິງແມ່ນຈະມີການຫ້າມ ນຳເຂົ້ານໍ້າມັນຂອງ EU, ນັກຊ່ຽວຊານໄດ້ເຕືອນວ່າ ຣັດເຊຍກໍາລັງໄດ້ກໍາໄລຈາກນໍ້າມັນດິບລະຫວ່າງປະເທດທີ່ມີລາຄາສູງ ແລະອາດຈະຫາລູກຄ້າໃໝ່ໆສໍາລັບການນໍາສົ່ງນໍ້າມັນຂອງພວກເຂົາ